**Мамай орта мектебі**

**Физика пәні бойынша өткізілген апталық туралы**

2017 жылдың 20.02.-25.02.аралығында Мамай орта мектебінде физика пәнінің апталығы жоспарға сәйкес өткізілді. Апталықтың жоспарына сай физика пәні аясында іс-шаралар ұйымдастырылды. Жоспар бойынша 7-8-сынып оқушылары арасында «Қызықты физика» атты физикалық сайыс өткізілді. Сайыстың қорытындысы бойынша 8-сынып оқушысы Мусабаева Ділнәз 1-орын иеленді.

5-6-сынып оқушылары арасында «Тапқыр болсаң, тауып көр» атты ойын ұйымдастырылып өткізілді. Сайыс 5 кезеңнен құралды. Сайыс барысында жаратылыстану пәні бойынша сұрақтар қойылып, жұмбақтар жасырылды. Кейін сөзжұмбақтар шешіліп, мақал-мәтелдер сайысына ұласты. 1-орынды 6-сынып оқушысы Кеңшілік Аружан иеленді. «Физика-табиғат туралы ғылым» тақырыбында суреттер конкурсы өткізілді. Оқушылар физикаға байланысты түрлі суреттер салды.

«Физика әлеміне саяхат» атты интеллектуалдық сайыста 7-9-сынып оқушылары қатысты. Оқушылар «Молекула» және «Астрономия» атты 2 топқа бөлінді. Сайыс барысында түрлі сұрақтар қойылып, топтар бір-біріне физикалық шамалар қолданып тілектер шығарды. «Молекула» тобы жеңімпаз атанды.

7-9-сынып оқушылары арасында «Физикалық кафе» атты физикалық ойыны ұйымдастырылды. Жеңімпаздар – «Алғырлар» тобы. Ойын барысында логикалық сұрақтар беріліп, жұмбақтар шешілді. Оқушылар қимыл-қозғалыс арқылы ситуациялардан шығып, тәжірибелер көрсетті. Апталықтың қорытындысы жасалып, жеңімпаздарға мақтау қағаздары мен сыйлықтар берілді.